URDHËR
Nr. 251, datë 27.7.2017

PËR DELEGIM KOMPETENCE

Në mbështetje të pikës 4 të nenit 102 të Kushtetutës, të shkronjës “d” të nenit 28 të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, dhe të neneve 28, 29 të
ligjit nr. 44/2015 “Kodi i Procedurave Administrative të Republikës së Shqipërisë”, si dhe të pikës 3 të nenit 15, të ligjit nr. 90/2012 “Për organizimin dhe funksionimin e administratës shtetërore”,

URDHËROJ:

1. Delegimin e kompetencave administrative që zotëron z. Alqi Bllako, Sekretar i Përgjithshëm i
Ministrisë së Mjedisit, Drejtorit të Drejtorisë Juridike, Komunikimit dhe Prokurimeve, znj. Alba Thoma.
2.  Këto  kompetenca  do  të  ushtrohen  nga  znj.  Alba  Thoma,  Drejtor  i  Drejtorisë  Juridike, Komunikimit dhe Prokurimeve nga data 27.7.2017.
3. Për zbatimin e këtij urdhri ngarkohet z. Alqi Bllako, Sekretar i Përgjithshëm i Ministrisë së Mjedisit dhe znj. Alba Thoma, Drejtor i Drejtorisë Juridike, Komunikimit dhe Prokurimeve.
Ky urdhër hyn në fuqi menjëherë dhe botohet në Fletoren Zyrtare.

MINISTRI I MJEDISIT
Lefter Koka
